Държавен вестник, бр. 79, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  79
в) прилага системата за двоен подпис по 
отношение на поемането на задължения и 
извършването на разходи;
4. обслужва плащанията и транзитните 
сметки на министерството като първостепенен 
разпоредител с бюджетни кредити в системата 
на „Единната сметка“;
5. анализира, разпределя и утвърждава 
чрез системата на Единната сметка лимита на 
разходите между разпоредителите с бюджетни 
кредити в системата на министерството; дава 
методологически указания на второстепенните 
разпоредители с бюджетни кредити;
6. изготвя годишния баланс на админи­
страцията и консолидирания баланс за ми­
нистерството;
7. изготвя ежемесечните и тримесечните 
отчети за касовото изпълнение на бюджета, 
извънбюджетните сметки и фондове и други 
отчети, като осигурява своевременното им 
представяне пред съответните институции;
8. съставя годишния финансов отчет на 
министерството;
9. разработва проекта на годишен бюджет и 
тригодишната бюджетна прогноза за системата 
на министерството съгласно нормативната 
уредба и указанията на Министерството на 
финансите и в програмен формат;
10. организира, разработва и съставя 
поименните списъци на инвестиционните 
програми и документацията за капиталовите 
разходи по бюджета на министерството;
11. отговаря за правилното управление, 
стопанисване и използване на имуществото 
на министерството, организира и извършва 
годишни инвентаризации в установените 
срокове;
12. осигурява поддръжката на движимото 
и недвижимото имущество – държавна соб­
ственост, предоставено на министерството за 
управление, като организира и осъществява 
извършването на текущи и основни ремонти;
13. организира и осъществява цялостното 
техническо обслужване и логистика на звената 
в министерството с транспорт, организационна 
техника, консумативи и инвентар;
14. отговаря за снабдяването, съхраня­
ването, стопанисването и използването на 
стоково-материалните ценности;
15. участва при организирането и коорди­
нира извършването на дейностите, свързани 
с обществените поръчки, като:
а) участва в планирането и отчитането на 
обществените поръчки;
б) следи и отговаря за спазването на про­
цедурните правила и срокове по отношение на 
възстановяване на гаранциите за изпълнение 
по сключените договори;
в) води регистър за сключените договори;
г) следи за спазването на сроковете и 
изпраща, включително по електронен път, 
до изпълнителния директор на Агенцията 
по обществени поръчки информацията за 
изпълнените и прекратените договори за 
обществени поръчки по чл. 5, ал. 1, т. 10 от 
Правилника за прилагане на Закона за об­
ществените поръчки, приет с Постановление 
№ 150 на Министерския съвет от 2006 г. (обн., 
ДВ, бр. 53 от 2006 г.; изм. и доп., бр. 84 от 
2007 г., бр. 3 и 93 от 2009 г., бр. 86 от 2010 г., 
бр. 27 от 2011 г., бр. 17 от 2012 г.; попр., бр. 20 
от 2012 г.);
16. осигурява функционирането и под­
дръжката на системите за охранителен и 
пропускателен режим, както и поддръжката 
и ремонта на пожароизвестителните и пожа­
рогасителните системи;
17. организира и осигурява добри санитар­
но-хигиенни условия в административните 
сгради на министерството и прилежащите 
им терени.
Чл. 20. Дирекция „Правна“:
1. осъществява процесуалното представи­
телство на министъра и на министерството;
2. разработва проекти на нормативни актове 
от компетентността на министъра;
3. дава становища по проекти на норма­
тивни актове в областта на икономиката, 
енергетиката и туризма, както и във всички 
случаи, в които министерството е заинтере­
сувано ведомство;
4. изготвя проекти на постановления, раз­
пореждания, решения и протоколни решения 
на Министерския съвет, свързани с дейността 
на министерството;
5. подготвя становища по конституцион­
ни дела, по които заинтересувана страна е 
министърът;
6. изготвя становища по проекти на меж­
дународни договори;
7. изготвя проекти, съгласува по законо­
съобразност или дава становища по законо­
съобразността на административните актове, 
издавани от министъра или от упълномощено 
от него длъжностно лице;
8. изготвя проекти на граждански договори, 
съгласува по законосъобразност граждански 
и трудови договори, сключвани в министер­
ството;
9. изразява становища за даване на за­
дължителни предписания и за налагане на 
принудителни административни мерки и 
следи за законосъобразното провеждане на 
производството по налагане на принудителни 
административни мерки;
10. съгласува и дава становища по проекти 
на актове, с които министърът упражнява 
правата на собственост на държавата в тър­
говските дружества еднолично или в които 
държавата е съдружник или акционер;